Puțe cu mac, rețetă de desert tradițional. Rețetă de puțe cu mac, vuțăle, nudli, puțișoare cu mac. Desert de casă din aluat cu cartofi și mac. Ce sunt și cum se pregătesc ”puțișoarele cu mac”, tradiționale în Banat.

Rog obrazele subțiri, domnițele si domnișoarele sfioase precum și cucoanele prea-cuvioase să mă ierte, căci altfel nu știu a le spune acestor paste de casă cu cartofi, molcuțe și înecate în unt topit, zahar vanilat și mac, un desert clasic austroungar, dealtfel unul dintre cele cu care am crescut atât eu, cât și soțul meu. Pe la noi prin Banat, sârbii zic acestui desert ”puce sa makom”, slovacii le denumesc, încă și mai sugestiv, ”sulance sa makom” așadar… Doar ungurii au fost mai pudici, le-au dat o formă asemănătoare unor mingi de rugby miniaturale și le-au numit ”nudli”.

Evident, forma a dictat denumirea preparatului, deci nicio discuție despre etimologie nu-și are sensul. Mai îmi amintesc cu un zâmbet cum fie iertată bună-mea, hâtră de felul ei, și-a servit prietenele (toate binișor trecute de 60 de ani) cu puțe cu mac de ziua femeii, și le îndemna să se servească la discreție: ”Luați, fetelor, că poate e ultima ocazie!” :)). Bun, acum, sincer, sper ca pentru toți cei care vor descoperi azi rețeta asta la mine pe blog, să fie o primă ocazie care să le deschidă apetitul, pentru că rețeta e chiar foarte bună. :)

Ingrediente Reteta Puțe cu mac

750 de grame de cartofi fierti in coaja, cantariti dupa fierbere si decojire

75 de grame de gris

1 ou

1 praf de sare

200-250 de grame de faina (in functie de calitatea de faina pe care o folositi, s-ar putea sa intre mai multa sau mai putina)

~ // ~

80 de grame de unt

6 linguri de mac macinat prin masina

6 linguri de zahar pudra amestecat cu un plic de zahar vanilat

in plus:

Advertising

faina pentru presarat planul de lucru

Preparare Puțe cu mac, aluatul:

1. Cartofii se fierb in coaja (preferabil sa fie din cei albi, mai sfaramiciosi), se racesc, apoi se curata, se cantaresc 750 de grame si se zdrobesc bine intr-un castron.

2. Se adauga peste cartofi sarea, grisul si faina, pentru inceput doar 200 de grame de faina. Se framanta rapid, fara a insista prea mult, un aluat molcut, inca lipicios, daca e nevoie se mai adauga cate o lingura de faina, dar in niciun caz nu trebuie sa fie un aluat tare.

Puțe cu mac, modelare si fierbere:

1. Se pune o oala de 4 litri cu apa sarata la fiert (sare cat pentru fierberea pastelor, sa zicem 2 lingurite). Se presara cu faina planul de lucru si se rastoarna aluatul, impartindu-l in bucatele egale. Se modeleaza pe planul de lucru putisoarele nu mai lungi de 9-10 cm.

3. Pana se termina toate putisoarele de modelat, va clocoti si apa, iar intr-o cratita sau tigaie incapatoare se topeste untul apoi se stinge focul.

Alte rețete de deserturi tradiționale:

Advertising

4. Putele se pun la fiert in apa sarata, clocotita, toate deodata. Cand putele se ridica la suprafata se mai lasa sa fiarba in clocote mici 1-2 minute apoi se scot cu spumiera, scurgandu-le de apa si plonjandu-le direct in untul topit, dupa cum am specificat la punctul precedent.

Pute cu mac, finalizarea preparatului:

1. Imediat dupa ce putele cu mac s-au pus in untul topit, se amesteca cu grija, de preferat cu o spatula flexibila, ca sa nu se rupa, si sa se imbrace bine cu unt peste tot. Peste ele, se adauga imediat macul macinat amestecat cu zaharul pudra.

Advertising

2. Cu aceeasi spatula flexibila, se amesteca bine pana cand macul este omogen distribuit (dupa gust, se poate pune mai mult sau mai putin zahar, asa cum le-am facut eu sunt nu prea dulci, dar noua ne plac).

Servire puțe cu mac:

Puțele cu mac se servesc imediat, calde, dar sunt la fel de bune si dupa ce s-au racit putintel. Opțional, puteți adăuga lângă ele puțină smântână sau un sos de vanilie (creme anglaise, click pe link pentru reteta).

Edit: daca doriti sa faceți puțe de post, puteti icnerca acest aluat de taitei de post cu cartofi; renuntati la untul topit (eventual, inlocuiti-l cu 1-2 linguri de ulei) si … s-a rezolvat!